Miniatűr latin nyelvtan
(az anatómia tanulásához)

A főnévragozás (declinatio)

A latin nyelvben öt declinatiót különíthetünk el, szerencsére számunkra elég lesz nagyjából az első három. Ezen túlmenően öt eset létezik, egyes- (singularis) és többes számban (pluralis) egyaránt:

alanyeset (nominativus)

tárgyeset (accusativus

birtokos eset (genitivus)

részes eset (dativus)
határozós eset (ablativus)

Az örömhír az, hogy számunkra a főnevek négy alakja (alany- és birtokos esetek, egyes- és többesszámban) elegendő lesz.

Az 1. declinatio
Ide tartoznak azok a főnevek, melyek –a-ra végződnek.

Pl.: fossa, foveola, crista, incisura, sutura, spina, linea, lamina stb.

Mellesleg ezek a szavak nőneműek.

	
	Egyes szám
	Többes szám

	alanyeset

birtokos eset
	-a (fossa)

-ae (fossae)
	-ae (fossae)

-arum (fossarum)


A 2. declinatio
Ide az –us (hímnemű) és –um végű (semleges nemű) főnevek tartoznak.

Pl.: sulcus, nervus, ill. tuberculum, collum
Kivételek sajos bőven vannak, hogy melyek ezek, nincs rá általános szabály! De álljon itt kettő: corpus, processus.

	
	Egyes szám
	Többes szám

	alanyeset

birtokos eset
	-us (sulcus) / -um (tuberculum)

-i (sulci / tuberculi)
	-i (sulci) / -a (tubercula)
-orum (sulcorum / tuberculorum)


A 3. declinatio
Itt elég cifra a helyzet! Azok a főnevek, melyek nem nyertek besorolást az előző kategóriákba, statisztikailag nagy valószínűséggel ide tartoznak. Közös jellemzőjük, hogy singularis genitivusuk: -is. Ez viszont már csak akkor derül ki, ha az ember a szótárban megnézte, illetve ha fejből tudja. A szótárban egyébként az egyes alanyesetet és az egyes birtokost, valamint a nemet szokták feltüntetni – ebben a sorrendben.
Pl.: margo, -inis m. (=masculinum, azaz hímnem)

impressio, -onis f. (=femininum, azaz nőnem)

corpus, -oris n. (=neutrum, azaz semleges nem)

tuberositas, -atis f.

canalis, -is m.

foramen, -inis n.

Hímnem és nőnem esetén (az aláhúzott ragok a szótőhöz kapcsolódnak, jelen esetben a szótő: margin-):
	
	Egyes szám
	Többes szám

	alanyeset

birtokos eset
	margo

marginis
	margines
marginum


Semleges nemnél a helyzet a következő (a szótő most: corpor-):
	
	Egyes szám
	Többes szám

	alanyeset

birtokos eset
	corpus

corporis
	corpora
corporum


A melléknevek ragozása

A helyzet itt egyszerűbb, de közel sem rózsás. A melléknevek nagyjából két csoportba sorolhatók: három- és kétalakú mellékneveket különíthetünk el, de hogy melyik melyik azt sajna meg kell tanulni! A jelzős szerkezeteknél a melléknevet a főnévvel egyeztetni kell nemben, számban és esetben egyaránt.
Háromalakú melléknevek:
Hímnemű, nőnemű és semleges nemű alakjuk van (ebben a sorrendben): -us, -a, -um végződésekkel.
Pl.:  magnus, magna, magnum (=nagy)

 externus, externa, externum (=külső)

 supraspinatus, supraspinata, supraspinatum
 primus, prima, primum
 secundus, secunda, secundum (és így végig a sorszámnevek)
A hímnemű és semleges nemű alakokat a 2. declinatio szerint ragozzuk (lásd: sulcus és tuberculum), a nőnemű alakot pedig az 1. declinatio szerint (lásd: fossa).
Kétalakú melléknevek:
Hím- és nőnemű alakjuk közös, semleges nemük különbözik: -is, -e / -ior, -ius.
Pl: medialis, mediale
lateralis, laterale
frontalis, frontale
sagittalis, sagittale
superior, -ius
inferior, -ius
Ezeket a mellékneveket a 3. declinatio szabályai szerint ragozzuk (margo, illetve corpus).

Ezek után a jelzős szerkezetet már „csak” össze kell illesztenünk! Példák bőségesen találhatók az Atlaszban.
